АҞӘА, нанҳәа 3 — Sputnik. Атәылахьчара аминистрра иатәу ашьҭаҵарҭақәа рҟны нанҳәа 2 асааҭ 16:30 мск рзы аԥжәарақәа ҟалеит. Иҟалаз арыцҳара ахҟьа-ԥҟьақәа раԥыхразы Урыстәыла Аладатәи арратә округ анапхгара аӡбрала иаԥҵоуп 150-ҩык злахәу аоперативтә гәыԥ. Абри атәы аанацҳауеит Урыстәыла Аладатәи арратә округ апресс-маҵзура.
Иара аилазаараҿы иҟоуп арратә база анџьныртә рота, амедицинатә взвод, амцарцәаратә гәыԥ иара убас аҭагылазаашьа ҷыдақәа рыхҟьа-ԥҟьақәа раԥыхразы аотриад ҷыда.
"Урыстәыла Аладатәи арратә округ аиҳабы, аинрал-полковник Александр Дворников адҵа ҟаиҵеит аоперативтә гәыԥ аҭагылазаашьа аҭышәныртәалара ахы аланархәырц, ааха зауз амедицинатә цхыраара рырҭарц" ҳәа арбоуп адырраҭараҟны.
Иара убасгьы араион акәша-мыкәша аҭагылазаашьа аилкааразы ахархәара рыҭоуп пилотдатәи аԥрыгақәа. Ахҭыс ахьыҟалаз ааха зауз ауаа рыцхырааразы аус руеит арратә округ аԥсихологцәа.
Нанҳәа 3 ашьыжь, Аҭагылазаашьа ҷыдақәа рминистрра аусзуҩцәа иҭахаз атуристцәа рыԥсыбаҩқәа рбеит. Ааха зауз ахәышәтәырҭақәа рахь инагоуп. Урҭ рыԥсҭазаара ашәарҭа иҭагылам.
Атәылахьчара аминистрра иатәу ашьҭаҵарҭақәа рҟны нанҳәа 2 асааҭ 16:30 рзы аԥжәарақәа ҟалеит.